stanford-oval/wikipedia huggingface dataset:
מארס גלובל סרוויור
ציוני דרך

7 בנובמבר 1996 – שיגור מקייפ קנוורל
11 בספטמבר 1997 – הגעה למאדים וכניסה למסלול
1 באפריל 1999 – שלב המיפוי המרכזי של מאדים החל
1 בפברואר 2001 – תחילת משימת ההרחבה הראשונה
1 בפברואר 2002 – תחילת משימת ההרחבה השנייה
1 בינואר 2003 – תחילת תפקוד החללית כתחנת תקשורת בין כדור הארץ לרוברים על מאדים
30 במרץ 2004 – MGS מצלמת את הרובר "אופרטוניטי"
אפריל 2005 – MGS הפכה לחללית הראשונה שצילמה חללית אחרת המקיפה פלנטה אחרת (חוץ מכדור הארץ) כשצילמה 2 תמונות של מארס אודיסיי 2001 ותמונה אחת של מארס אקספרס
1 באוקטובר 2006 – משימת הרחבה נוספת לחללית למשך שנתיים
2 בנובמבר 2006 – התקשורת עם החללית אובדת
5 בנובמבר 2006 – אותות מתקבלים מהחללית כי היא במצב Safe Mode
21 בנובמבר 2006 – נאס"א מודיעה כי ככל הנראה החללית סיימה את חייה
13 באפריל 2007 – נאס"א מודיעה רשמית על סיום המשימה
ראו גם

מארס רובר
מארס פאת'פיינדר
הערות שוליים

↑  סקירה של משימת מארס גלובל סרוויור (PDF)
↑  Malin, M. and K. Edgett. 2001. The Mars Global Surveyor Mars Orbiter Camera: Interplanetary Cruise through Primary Mission: 106. 23429-23570Journal of Geophysical Research
הקוסם מארץ עוץ – דמויות

להלן רשימת דמויות מתוך העולם הבדיוני של הספר "הקוסם מארץ עוץ", ומסדרות הספרים, סרטי הקולנוע ותוכניות הטלוויזיה שנוצרו בעקבותיו.
דמויות ראשיות > דורותי גייל

הדמות הראשית והגיבורה של הסיפור בסדרה היא דורותי. יתומה שמתגוררת אצל דודיה בחווה בקנזס שבארצות הברית. בית החווה קטן ודל, וסביבת הבית היא אפורה וחד-גונית מאוד והפכה את זוג הדודים לחסרי שמחת חיים, מלבד אהבתם לדורותי. טוטו, כלבה הקטן של דורותי, הוא מקור שמחתה וחברה היחיד.
דורותי וטוטו עפים ביחד עם סופת ציקלון עד לארץ עוץ. הסופה מפילה את דורותי על ביתה על המכשפה המרשעת מן המזרח והורגת אותה. מטרתה של דורותי בסיפור המקורי הוא להגיע לקוסם מעיר האיזמרגד (ברקת) כדי שיחזיר אותה לביתה שבקנזס. חבריה הטובים הם הדחליל, איש הפח והאריה.
שם משפחתה של דורותי גייל נחשף רק בספר השלישי, "עוצמה מעוץ" (Ozma of Oz) ועד אז פשוט קוראים לה דורותי.
אף על פי שבסרט המפורסם משנת 1939 דורותי אומרת את המשפט המפורסם "אין מקום כמו הבית" בסדרת הספרים המקורית בספר מספר שש "עיר הברקת של עוץ" דורותי מחליטה לעבור לגור בארץ עוץ ולוקחת עמה את דודה הנרי ודודתה אם, מכיוון שלא רצתה לעזוב את הדחליל, שבו התאהבה במהלך הספר הראשון, ואף הבטיחה לו שתחזור ותישאר בארץ עוץ לתמיד.
דורותי מופיעה בכל ספרי ארץ עוץ מלבד הספר השני.
דמויות ראשיות > הדחליל

"הדחליל" הוא דחליל מדבר שכל גופו מלא בקש. בדרכה של דורותי לעיר הברקת היא עצרה והסתכלה על הנוף בשדה תירס, ואז ראתה את הדחליל שעומד חי באמצע השדה. היא הורידה אותו מהעמוד עליו היה תלוי וצירפה אותו למסעה לעיר הברקת. משאלתו של הדחליל הייתה לקבל מוח מהקוסם הגדול של עוץ, משאלה שלבסוף "הוגשמה" על ידיו. לאחר שהקוסם עזב את ארץ עוץ וחזר למולדתו הוא מינה את הדחליל להיות מושל העיר איזמרגד בשל חוכמתו הרבה. מאוחר יותר הדחליל הופך גם להיות המושל של האי הכסוף. בנוסף לספר הראשון והמקורי של ארץ עוץ מופיע הדחליל בספרים נוספים. הספר התשיעי בסדרה (הדחליל מארץ עוץ) הוא ספר שמוקדש כולו לדחליל ומספר את מסעותיו. הדחליל הוא הדמות הקסומה הראשונה שהופכת לידידה של דורותי והוא נחשב לחברה הטוב ביותר בארץ עוץ, ולאחר מכן גם לאהוב לבה.
דמויות ראשיות > איש הפח

"איש הפח" הוא איש שגופו עשוי כולו מפח, לאחר שהמכשפה המרשעת מן המזרח כישפה אותו וגרמה לו לאבד את כל חלקי גופו ולהחליפם בחלקי פח. כאשר דורותי והדחליל היו בדרכם אל עיר הברקת הם נתקלו באיש הפח שהיה חלוד מכדי לזוז. הם שימנו את גופו וסיפרו לו על מסעם. איש הפח שיתף אותם במשאלתו להשיג לב לגופו העשוי פח, וביקש להצטרף עמם למסע לעיר הברקת. לאחר שדורותי הרגה את המכשפה המרשעת מן המערב וחזרה לקנזס, ולאחר שאיש הפח "קיבל" את הלב בו חפץ, הוא הפך למלך של ארץ הווינקיס שהעריצו את טוב לבו ורצו בו כמלכם. בספרי ההמשך מצוין ששמו האמיתי הוא "ניק צ'ופר" (מהמילה האנגלית Chop = לחתוך, שמרמז על מקצועו כחוטב עצים).
דמויות ראשיות > האריה הפחדן

האריה "הפחדן" פגש את דורותי, הדחליל ואיש הפח כאשר היו בדרכם אל עיר הברקת. הוא סיפר להם על משאלתו להיות אמיץ כמו שמלך החיות אמור להיות. הוא הצטרף למסע אל עיר הברקת ושם זכה באומץ כפי שחפץ. לאחר שהרג עכביש ענק שעשה ביער נזקים חמורים ביותר, המליכו אותו החיות למלך היער.
דמויות ראשיות > טוטו

טוטו הוא כלבהּ של דורותי שמגיע איתה לארץ עוץ. טוטו שונה משאר החיות בארץ עוץ מכיוון שהוא אינו מדבר כלל - לפחות כך מבין הקורא עד הספר השמיני בסדרה, שם טוטו מתחיל לדבר לראשונה, וכאשר הוא נשאל מדוע הוא לא עשה זאת עד עכשיו הוא אמר "לא היה לי שום דבר חשוב לומר".
דמויות נוספות > טובים

גלינדה, המכשפה הטובה מהדרום - הקוסמת החזקה ביותר בארץ עוץ, השליטה של ארץ קוודלינג אשר נמצאת בדרום ארץ עוץ.
הדוד הנרי - הדוד של דורותי גייל ובעלה של הדודה אם. מתגורר עימם בחווה בקנזס.
הדודה אם - הדודה של דורותי גייל ואשתו של הדוד הנרי. מתגוררת יחד עימם בחווה בקנזס.
הקוסם עוץ - השליט של ארץ עוץ.
המכשפה הטובה מהצפון - קוסמת קשישה מארץ גיליקין.
עוצמה (הנסיכה ברקת/ טיפ) - בתו של המלך הקודם של ארץ עוץ. טיפ איננה מודעת לכך שהיא למעשה הנסיכה עוצמה.
רובוטק - רובוט מכני קטן וזהוב אשר מוטען בעזרת סיבוב מחוגה בגבו. (בסדרה באנגלית קרוי טיק-טוק [Tik-Tok])
הטיגריס הרעב - טיגריס המופיע בספר השלישי בסדרה, "עוצמה מעוץ", וכל פעם חייב לאכול משהו, ואף על פי שהוא אוכל הרבה, הוא עדיין נשאר רעב.
הקופים המכונפים - קופים בעלי כנפיים שכל אדם שמצנפת הזהב ברשותו, יכול לבקש מהקופים 3 בקשות, והקופים חייבים לקיים את הבקשה.
דמויות נוספות > רעים

המכשפה המרשעת מן המערב - שליטת ארץ וינקי אשר נמצאת במערב ארץ עוץ.
המכשפה המרשעת מן המזרח - שליטת ארץ המנצ'קינים אשר נמצאת במזרח ארץ עוץ
מומבי - מכשפה מרשעת. במהלך עלילת הספר "ארץ עוץ המופלאה", מומבי היא האפוטרופוסית של טיפ, עד אשר הוא מחליט לברוח מהבית.
מלך הננסים – מלך גזע הננסים (נומים, Nome). גזע הננסים חי בארץ תת-קרקעית, והפחד הגדול ביותר שלהם הוא מפני ביצים, מכיוון שהן נחשבות אצלן לרעל.
דורותי והדחליל במפגשם הראשון, תמונה מתוך הספר המקורי. איור מאת ויליאם וולאס דנסלו, 1900.
דורותי והאריה הפחדן במפגשם הראשון, תמונה מתוך הספר המקורי. איור מאת ויליאם וולאס דנסלו, 1900.
הקופים המכונפים, תמונה מתוך הספר המקורי. איור מאת ויליאם וולאס דנסלו, 1900.
יאנג בויז ברן

.
יאנג בויז ברן (בגרמנית: BSC Young Boys) הוא מועדון כדורגל שווייצרי מהעיר ברן המשחק בליגת העל השווייצרית. שם המועדון נועד לבדל עצמו ממועדון הספורט "אולד בויז" (אנ') מהעיר בזל.
הישג השיא של המועדון במסגרות האירופאיות היה חצי גמר גביע אירופה לאלופות בעונת 1958/1959.
היסטוריה

המועדון נוסד בשנת 1898, ובתחילה לא שיחק בליגה מאורגנת אלא במגוון תחרויות בינלאומיות. בשנת 1900 התחיל הקבוצה באופן פעיל לשחק בליגת העל השווייצרית, ועל אף שלא חוותה הצלחה בשנים הראשונות והשתתפה בעיקר במאבקי תחתית, בעונת 1902/1903 זכתה לראשונה באליפות.
בין עונות 1908/09 ל-1910/11 שלטה יאנג בויז בליגה באופן מוחלט וזכתה בשלוש אליפויות רצופות. ב-40 השנים הבאות זכתה הקבוצה ארבע פעמים בגביע השווייצרי ובשש אליפויות, מהן ארבע רצופות בין 1956/57 ל-1959/60.
הקבוצה החלה את דרכה האירופית בעונת 1957/1958, אז שיחקה בגביע אירופה (כיום ליגת האלופות) והוגרלה בסיבוב הראשון מול קבוצת ואשאש מהונגריה, אך הפסידה לה והודחה מהטורניר. כבר בעונה שלאחר מכן הגיעה הקבוצה להישגה הגדול ביותר באירופה. היא הוגרלה בסיבוב הראשון מול מ.ט.ק. בודפשט ההונגרית, גברה עליה והמשיכה לרבע הגמר, בו גברה על ויסמוט קרל מרקס שטאט מגרמניה המזרחית. בחצי הגמר פגשה יאנג בויז את סטאד ריימס הצרפתית והפסידה לה, אך קבעה את הישג השיא שלה במפעלים היבשתיים.
בעונת 1976/77 שיחקה הקבוצה בגביע האינטרטוטו, אז שיחקה בשלב הבתים מול מאלמה משוודיה, אדמירה ואקר מדלינג מאוסטריה ובית"ר ירושלים מישראל. המשחק בשווייץ בינה לבין בית"ר נגמר בניצחון שווייצרי 3–6 ולאחר מכן תיקו בישראל בתוצאה 1-1.
בעונת 1987/88 שיחקה הקבוצה בגביע המחזיקות, אז גברה בסיבוב הראשון על קבוצת דונייסקה סטרדה מצ'כוסלובקיה ובסיבוב השני גברה על קבוצת דן האג מהולנד אך הודחה בשלב רבע הגמר על ידי קבוצה נוספת מהולנד, אייאקס אמסטרדם.
בעונת 1994/1995 שיחקה הקבוצה בגביע האינטרטוטו, אז הוגרלה מול קבוצות אלקטרופטור קראיוב מרומניה, קארלסרוהה מגרמניה האקן משוודיה והפועל באר שבע מישראל. המשחק בין באר שבע ליאנג בויז נגמר בניצחון ישראלי 0–1.
בשנת 2018 המועדון זכה באליפות שווייץ לאחר 32 שנה, האליפות ה-12 בתולדות המועדון. באותה העונה, המועדון העפיל לראשונה בתולדותיו לשלב הבתים של ליגת האלופות. המועדון זכה ברצף של 3 אליפויות לאחר מכן, והשלים את האליפות ה-15 שלו בהיסטוריה ב-2021. עד תחילת עונת 2024/25, היא זכתה בשש אליפויות בשבע שנים בליגה השווייצרית.
תארים והישגים

הסופר-ליג השווייצרי:
אלופה (17): 1903, 1909, 1910, 1911, 1920, 1929, 1957, 1958, 1959, 1960, 1986, 2018, 2019, 2020, 2021, 2023, 2024
הגביע השווייצרי:
זוכה (8): 1930, 1945, 1953, 1958, 1977, 1987, 2020, 2023
גביע אירופה לאלופות: חצי גמר: 1959
גביע המחזיקות: רבע גמר: 1988
קופה דלה אלפי: 1974
בתרבות פופולרית

מריו, הדמות הראשית בסרט הקולנוע "מריו" משנת 2018, הוא חלוץ מרכזי בנבחרת הנוער של יאנג בויז.
הערות שוליים

↑  Why Is The Swiss Club Called Young Boys
↑  אחרי 32 שנה: יאנג בויז אלופת שוויץ, באתר ערוץ הספורט, 29 באפריל 2018
↑  יאנג בויז זכתה באליפות שוויץ והביאה את השלטון של באזל לקיצו, באתר וואלה, 28 באפריל 2018
↑  מיכאל יוכין‏, פוראבר יאנג: יאנג בויז, הלוזרית הגדולה של שוויץ, קרובה לזכיה בדאבל, באתר וואלה, 27 באפריל 2018
↑  שמעון אלבז, ההכרעה עוברת לשווייץ: רק 0:0 למכבי חיפה מול יאנג בויז, באתר ynet, 23 באוגוסט 2023
| ליגת האלופות 2024/25 |
| --- | --- | --- |
| דרג א' | ספרד ריאל מדריד (אלופה מכהנת) • אנגליה מנצ'סטר סיטי • גרמניה באיירן מינכן • צרפת פריז סן-ז'רמן • אנגליה ליברפול • איטליה אינטר מילאנו • גרמניה בורוסיה דורטמונד • גרמניה ר.ב. לייפציג • ספרד ברצלונה |  |
| דרג ב' | גרמניה באייר לברקוזן • ספרד אתלטיקו מדריד • איטליה אטאלנטה • איטליה יובנטוס • פורטוגל בנפיקה ליסבון • אנגליה ארסנל • בלגיה קלאב ברוז' • אוקראינה שחטאר דונצק • איטליה מילאן |  |
| דרג ג' | הולנד פיינורד • פורטוגל ספורטינג ליסבון • הולנד פ.ס.וו. איינדהובן • קרואטיה דינמו זאגרב • אוסטריה רד בול זלצבורג • צרפת ליל • סרביה הכוכב האדום בלגרד • שווייץ יאנג בויז ברן • סקוטלנד סלטיק |  |
| דרג ד' | סלובקיה סלובן ברטיסלאבה • צרפת מונקו • צ'כיה ספרטה פראג • אנגליה אסטון וילה • איטליה בולוניה • ספרד ז'ירונה • גרמניה שטוטגרט • אוסטריה שטורם גראץ • צרפת ברסט |  |
| --- | --- |
בקרת זהויות :  GND: 4553327-1  VIAF: 234774958   WorldCat (עם VIAF): 234774958
ג'סיקה טאונסנד

| --- | --- |
אין תמונה חופשית
 לידה:  18 באפריל 1985 (בת 39) Caloundra, אוסטרליה 
 שם לידה:  Jessica Townsend
 מדינה:  אוסטרליה 
 שפות היצירה:  אנגלית
 תחום כתיבה:  סיפורת
 סוגה:  פנטזיה, ספרות ילדים
 יצירות בולטות:  Nevermoor 
 תקופת הפעילות:  מ-2017 
 פרסים והוקרה:  Australian Book Industry Awards (2018)  Adelaide Festival Awards for Literature (2020)  Waterstone's Children's Book Prize (2018) 
 
ג'סיקה טאונסנד (נולדה ב-18 באפריל 1985 בקאלונדרה, קווינסלנד) היא סופרת אוסטרלית הידועה בסדרת רומני הפנטזיה לילדים, סדרת "נוורמור".
רומן הביכורים שלה נוורמור: מבחני הפְּלאות של מוריגן קרואו זכה בפרס ספר השנה בטקס פרסי תעשיית הספרים האוסטרלי, והיה מועמד לפרס על שם פטרישה רייטסון לספרות ילדים, במסגרת פרסי הספרות הממשלתיים של ניו סאות' ווילס לשנת 2019. בטקס פרסי פסטיבל אדלייד לספרות, "נוורמור" זכה הן בפרס פרמייר לעבודה הכוללת הטובה ביותר שהתפרסמה והן בפרס הילדים. נוורמור גם זכה בפרס ווטרסטונס לספרי ילדים לשנת 2018 לספרות בדיונית צעירה יותר. זכויות הסרט נמכרו ל-20th Century Fox ב-2016. התסריטאי דרו גודארד נבחר לעבד את התסריט.
ביוגרפיה

ג'סיקה טאונסנד גדלה בקווינסלנד, אוסטרליה. היא כתבה את סיפורה הראשון בגיל 7, והוא פורסם בעלון הספרייה המקומית. טאונסנד החלה לכתוב את מה שיהפוך לספר הראשון של "נוורמור" בשנה בה עזבה את התיכון. היא עבדה כקופירייטרית במשך 8 שנים ובגן החיות של סטיב ארווין באוסטרליה במשך 5 שנים, כולל כעורכת של מגזין הילדים שלו Crikey! היא עברה ללונדון בגיל 22 וחיה לסירוגין בקווינסלנד ובלונדון במשך 10 השנים שלאחר מכן. מכירת ספרי נוורמור אפשרה לטאונסנד להפוך לסופרת במשרה מלאה.
"נוורמור: מבחני הפְּלאות של מוריגן קרואו" היה הרומן הראשון של טאונסנד. ההתעניינות בזכויות ההוצאה החלה ביריד הספרים של פרנקפורט 2016, ועל הזכויות התחרו שמונה חברות הוצאה לאור שונות. טאונסנד בחרה למכור את הזכויות להאצ'ט כחלק מחוזה בן שש ספרות בן שלושה ספרים. בשנת 2019 הורחב החוזה עם Hachette לשלושה ספרים נוספים. טאונסנד הודיעה שכבר כתבה עלילות לתשעה ספרים בסדרה.
השפעות ספרותיות

ג'סיקה טאונסנד התייחסה לכמה השפעות ספרותיות לכתיבתה. ההשפעות הכתובות כוללות "נשים קטנות", שהיא כינתה את הספר האהוב עליה, "מועדון הבייביסיטר", "החומרים האפלים שלו", "מרשעת", "מחר, כשהמלחמה התחילה", No Gun for Asmir, וסדרת הארי פוטר. עבודתה הושוותה לזו של ג'יי קיי רולינג, והיא הצביעה על רולינג כעל בעלת השפעה מרכזית על כתיבתה. השפעות של סרטים כוללות את "ווילו והנסיכה" ואת "בחזרה לארץ עוץ".
מבקרים גם ציינו קווי דמיון בין העולם של נוורמור לבין לונדון של ימינו. בפרט, כיכר טרפלגר היוותה השראה לכיכר אומץ ברומנים והרכבת התחתית של לונדון היוותה השראה לרכבת הפלאות.
יצירות > סדרת "נוורמור"

"נוורמור: מבחני הפלאות של מוריגן קרואו", 2017. בעברית: 2020, בהוצאת כנרת זמורה דביר (מרגנית), בתרגום יעל אכמון.
"נוורמור: ייעוד הפלאות" (2018), בעברית: 2021, בהוצאת כנרת זמורה דביר (מרגנית), בתרגום יעל אכמון.
"נוורמור: מגפת הפלאות" (2020), בעברית: 2022, בהוצאת כנרת זמורה דביר (מרגנית), בתרגום יעל אכמון.
Silverborn: The Mystery of Morrigan Crow (צפוי לצאת באנגלית ב-2 באפריל 2025)
הערות שוליים

1 2 3 4 5 6 7  Morris, Linda (28 בספטמבר 2017). "Nevermoor author Jessica Townsend moves into JK Rowling territory". The Sydney Morning Herald. נבדק ב-28 במאי 2019. {{cite web}}:  (עזרה)
↑  "Jessica Townsend Books". www.hachette.com.au. נבדק ב-23 באוקטובר 2019. {{cite web}}:  (עזרה)
↑  Jefferson, Dee (4 במאי 2018). "Nevermoor by first-time novelist Jessica Townsend wins Book of the Year at Australian Book Industry Awards". ABC News. נבדק ב-28 במאי 2019. {{cite web}}:  (עזרה)
↑  Perkins, Cathy (Summer 2019). "Excellence in Literature and History". SL Magazine. 12 (4): 52–55.
↑  "Adelaide Festival Awards for Literature winners announced". Books+Publishing (בAustralian English). 2 במרץ 2020. נבדק ב-2020-03-05. {{cite web}}:  (עזרה)
↑  "Waterstones Children's Book Prize 2018 | Waterstones". www.waterstones.com (באנגלית). נבדק ב-2020-11-07.
↑  McNary, Dave (2017-10-23). "Drew Goddard Producing 'Nevermoor: The Trials of Morrigan Crow' for Fox". Variety (באנגלית אמריקאית). נבדק ב-2020-11-07.
1 2 3 4 5 6 7 8 9  "Jessica Townsend | 'Life is really silly and it's really serious' | The Bookseller". www.thebookseller.com. נבדק ב-2020-11-07.
1 2  "Jessica Townsend". The Bent Agency (באנגלית אמריקאית). 2017-08-30. אורכב מ-המקור ב-29 ביוני 2021. נבדק ב-2020-11-07. {{cite web}}:  (עזרה)
↑  "HCG signs three new books in Townsend's Nevermoor series | The Bookseller". www.thebookseller.com. נבדק ב-2020-11-07.
↑  "Nevermoor series author Jessica Townsend on crafting diverse characters, comparisons to JK Rowling". Firstpost. 2019-01-15. נבדק ב-2020-11-07.
↑  On, Thuy (2018-01-04). "Nevermoor review: Jessica Townsend and the appeal of children's fantasy". The Sydney Morning Herald (באנגלית). נבדק ב-2020-11-07.
↑  "Hollowpox: The Hunt for Morrigan Crow: Nevermoor 3". Hachette Australia.
↑  "Silverborn: The Mystery of Morrigan Crow: Nevermoor 4". Hachette. 24 באוגוסט 2021. {{cite web}}:  (עזרה)
| --- | --- |
בקרת זהויות :  NLI: 987007966566705171  PLWABN: 9810576156405606  BnF: cb17759290w (data)  GND: 1152219499  ISNI: 0000 0004 6871 2696  LCCN: n2017041088  LNB: 000273357  MusicBrainz: a8813dee-c8fd-44b5-84b2-5fd654484319  NKC: xx0224830  NLK: KAC201886932  VIAF: 39150030688910962170   WorldCat (עם VIAF): 39150030688910962170 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'סיקה טאונסנד".
נחמן גולדשטיין

| --- | --- |
אין תמונה חופשית
 לידה:  1825 ה'תקפ"ה
 פטירה:  1894 (בגיל 69 בערך) ה'תרנ"ד צ'יהירין
 מקום קבורה:  צ'יהירין
 מקום פעילות:  טשערין
 תקופת הפעילות:  ?–1894 
 השתייכות:  חסידות ברסלב
 תחומי עיסוק:  תורת רבי נחמן מברסלב
 רבותיו:  רבי נתן מברסלב
 תלמידיו:  רבי אברהם שטרנהרץ
 חיבוריו:  פרפראות לחכמה, ועוד
 
רבי נחמן גולדשטיין (ידוע בשם "ר' נחמן מטשערין", "בעל הפרפראות", "הרב מטשעהרין" או ביידיש "דער טשערינער רב"; ה'תקפ"ה 1825 – אור לי"ג באדר ב ה'תרנ"ד, 20 במרץ 1894), היה רבה של העיר צ'יהירין שבאוקראינה, מתלמידיו הקרובים של רבי נתן שטרנהרץ מברסלב. נמנה עם מנהיגי חסידות ברסלב בדור השלישי ונחשב לדמות מרכזית בהעברת המסורת הברסלבית לדורות הבאים.
ביוגרפיה

גולדשטיין נולד בעיירה ברסלב בשנת תקפ"ה (1825) לבנו של רב העיירה, ר' צבי אריה (1799–1868) ואשתו חיה לאה, לאחר עשור של ציפייה לילדים.
בקרב חסידי ברסלב קיימת מסורת כי בילדותו, בסביבות גיל 11–13 מדי פעם נשלח על ידי אביו מהעיירה ברסלב לנמירוב (מרחב אווירי של כ-16 ק"מ) יחד עם אחיו הקטן חיים, כדי ללמוד אצל רבי נתן מברסלב ששהה שם באותה עת, בבית אחיו ר' יודל. מאוחר יותר כשחזר רבי נתן לגור בברסלב, פעם הגיע גולדשטיין שהיה עדיין צעיר עם אביו וסבו לדרשת שבת חנוכה של רבי נתן. באותו אירוע, עודד אותו רבי נתן וסיפר כי שנים לפני כן רבי נחמן מברסלב אמר שהשתמש בזכות אבות כדי למנות את סבו ר' אהרן לרב העיירה, וייתכן כי דבריו כוונו בכלל לנכדו של הרב אהרון, נחמן.
עד גיל 20, שמע גולדשטיין שיחות וסיפורים רבים בעל פה מרבי נתן, ובשלב מסוים גם קיבל את עזבונו עם כתביו. בשל כך היה לדמות מפתח בכל מה שקשור למסורות מר' נחמן מברסלב ותלמידו רבי נתן. בספרו "פרפראות לחכמה", הפירוש הראשון על ליקוטי מוהר"ן, מביא גולדשטיין הקשרים לדרשות רבות של רבי נחמן מברסלב בספר, כפי שקיבל מר' נתן בעל פה או בכתב, מתוך הכתבים שהופקדו בידיו. עם זאת, נראה שתחושת החמצה ליוותה אותו לאחר פטירת רבי נתן בשנת ה'תר"ה (1845), על שלא שימש אותו. באותה שנה גם סבו ר' אהרון נפטר.
לאחר נישואיו הראשונים עבר לגור בעיירה שרביץ (Shchurivtsi, יידיש: שערוויץ) הסמוכה לברסלב, בבית חמיו ר' יצחק משרביץ.
לפני גיל 29, בין השנים ה'תר"ח-תרי"ג (1848-1853), לאחר התלבטות, שכנע אותו ר' נפתלי ויינברג מנמירוב (מתלמידי רבי נחמן מברסלב) לקבל הצעה למשרת הרבנות ואב בית הדין בצ׳יהירין. בכך החליף גולדשטיין בתפקיד את ר' שמואל אייזיק מצ'הירין, שהיה מתלמידי רבי נחמן מברסלב ונפטר באותה עת. במשרה זו החזיק למעלה מ-40 שנה, עד סוף ימיו.
בקיץ שנת ה'תרכ"ט (1869) לאחר מות אביו, נסע לארץ ישראל עם אחד מעשירי העיירה, ר' אבא מצ'הירין. באותה שנה לאחר חזרתו, חיבר את הספר 'זמרת הארץ'. שם קישר עשרות דרשות שבספר ליקוטי מוהר"ן לערך קדושת ארץ ישראל.
נפטר לאחר 3 שנות מחלה קשה בי"ג אדר בשנת תרנ"ד בעיר צ'הירין ושם נקבר. ממשיך דרכו היה נכדו-תלמידו, ר' אברהם שטרנהרץ.
משפחתו

גולדשטיין נולד למשפחה שורשית של חסידי ברסלב, ולשושלת רבנים בת שלושה דורות לפחות. שני הוריו גדלו אצל תלמידי רבי נחמן מברסלב בעיירה ברסלב עצמה.
אביו ר' צבי אריה כיהן כדיין בעיירה והיה בנו של ר' אהרן (1775–1845), שקיבל את משרת אב בית הדין לפניו בשל קשריו עם רבי נחמן מברסלב. ר' אהרון זה נחשב לאחד מבכירי תלמידי רבי נחמן מברסלב. הוא שימש כאחד משני העדים להבטחתו לגבי התיקון הכללי, ורבי נחמן התארח לעיתים בביתו. אבי סבו היה ר' משה, שהיה אב בית הדין בקארסין.
אמו חיה לאה הייתה בתו של הסוחר ר' חיים שרה'ס שגם הוא נמנה עם תלמידי רבי נחמן מברסלב, והתגורר בעיירה ברסלב. במסורת הברסלבית נשמרו מספר התבטאויות הערכה עליו מפי רבו.
אשתו בנישואיו הראשונים הייתה טשארנא, בת ר' יצחק משערוויץ, בנו של ר' אברהם מויניצה. אשתו בנישואין שניים הייתה פיגא ברגר מקרמנצ'וג.
ידועים חמישה ילדים שנולדו לו: ר' חיים שכיהן אחריו ברבנות צ'יהירין (ונשא את בת ר' משה ברסלבער); ר' ישראל מצ'רקסי (טשעהרקאס ביידיש); בתו דבורה שנישאה לנכדו של רבי נתן מברסלב, נפתלי הירץ בן שכנא; בן שנפטר בגיל שנה ובת נוספת ששמה לא ידוע.
אחיו היה הרב חיים גולדשטיין מברסלב, שכיהן כרב העיירה לאחר מות אביהם בשנת 1868.
השפעתו

היה הדמות התורנית הבכירה ביותר בחסידות ברסלב בדור שאחרי רבי נתן. הוא עמל על שיפור תדמיתה של חסידות ברסלב בעיני הציבור היהודי והחסידי הכללי, והשתמש לשם כך גם בסמכויותיו ויכולותיו כרב וגם כעורך ומחבר ספרים.
הרחיב את קאנון הספרים הברסלבי בעריכה והדפסה תקדימית של ספרים כגון חיי מוהר"ן, ימי מוהרנ"ת ועלים לתרופה שהתבססו על כתבי רבי נתן שהגיעו לידו. בעריכתו צינזר קטעים רבים מתוך כתבי היד וגם הוסיף הקשרים והוספות רבות, לרוב תוך ציון "אמר המעתיק". כתב ספרי פירוש כגון "פרפראות לחכמה", על ליקוטי מוהר"ן, "רמזי המעשיות" על סיפורי מעשיות וכן "מראה מקומות" לספר המידות.
בספריו הדרשניים חתר להפיכת הספר 'ליקוטי מוהר"ן' לקאנוני וחובק כל, שניתן למצוא בכל דרשה שמופיעה בו משמעויות אין סופיות. על ספרים אלו נמנו "יקרא דשבתא", "זמרת הארץ", "נחת השולחן" ו-"ירח האיתנים".
ראו גם

רבי נחמן מברסלב
רבי נתן מברסלב
רבי אברהם שטרנהרץ
לקריאה נוספת

פרפראות לחכמה, הוצאת תורת הנצח, מבוא
אנשי הצדיק, תשע"א
הערות שוליים

↑  שיח שרפי קודש (ברסלב), כרך ב, עמ' תקפח
↑  מבועי הנחל תשמ"ב, וראו שיח שרפי קודש כרך ב תשסח
↑  מבועי הנחל שם, וגרסה שונה בשיח שרפי קודש כרך ב תשפג, וכן דיון במכתבים למערכת
↑  הקדמת הרב מטשעהרין לליקוטי עצות המשולש / אוצר היראה. וכן שיח שרפי קודש כרך ג שנג
↑  ידוע שכיהן יותר מ-40 שנה כרבה של טשעהרין, ונפטר בגיל 69. ע"ע גידולי הנחל אות ש סעיף ל, ר' שמואל יצחק רוזנפלד, בהערה על שנת פטירתו
↑  שיח שרפי קודש כרך ג שכז
↑  עלים לתרופה, מכתבי מוהר"י טו. גידולי הנחל אות א סעיף ר' אבא מטשעהרין. מבועי הנחל תשמ"ב
↑  הקדמת זמרת הארץ
↑  שיח שרפי קודש כרך ג שסא, שסב
↑  צוואת הרב מטשעהרין בסופה. הודפסה בתוך ספר כוכבי אור
↑  שיחות הר"ן רנא
↑  להרחבה ראו נח שטרנפלד, ספר גידולי הנחל אות א, סעיף לז, ר' אהרון ב"ר משה הרב דברסלב וכן אות צ, סעיפים יז-יח, ר' צבי אריה ב"ר אהרן
↑  אבני"ה ברזל לז
↑  נח שטרנפלד, גידולי הנחל אות ח סעיף ג. שם נכתב בטעות שהתגורר בשערוויץ, כנראה עקב בלבול בין חותנו של אביו לבין חותנו של הרב מטשעהרין, ר' יצחק משערוויץ
↑  שיח שרפי קודש (ברסלב) כרך ה אות תרמ"ב
↑  שיח שרפי קודש כרך ג שמח
↑  קס, שיח שרפי קודש (ברסלב), כרך ה
↑  אלכסנדרה מנדלבום קופייב, התפתחותה של חסידות ברסלב: מפעלו הספרותי וההגותי של ר' נחמן גולדשטיין מטשעהרין, 2022
| חסידות ברסלב |
| --- | --- | --- |
| אתרים | אומן • ברסלב • קבר רבי נחמן מברסלב |  |
| רבנים | נחמן מברסלב • נתן מברסלב • נחמן מטולטשין • נחמן מטשערין • אברהם חזן • אברהם שטרנהרץ • אלתר טפליקר • ישראל קרדונר • ישראל דב אודסר • לוי יצחק בנדר • שמואל שפירא • גדליהו אהרן קניג • יחיאל מיכל דורפמן • אלעזר מרדכי קניג • יעקב מאיר שכטר • אליעזר ברלנד • אליעזר שלמה שיק • ישראל יצחק בזנסון • שלום ארוש • ארז משה דורון • ניסן דוד קיוואק • יצחק לעזער |  |
| ספרות | ליקוטי מוהר"ן • ספר המידות • סיפורי מעשיות משנים קדמוניות • שיחות הר"ן • מגילת סתרים • ליקוטי עצות • ליקוטי תפילות • ליקוטי הלכות • עלים לתרופה • שבחי הר"ן • חיי מוהר"ן • ימי מוהרנ"ת • משיבת נפש • ספרים נוספים |  |
| קהילות | קהילת ברסלב צפת • ישיבת שובו בנים • מוסדות חוט של חסד • נ נח נחמ נחמן מאומן • השול |  |
| מנהגים | תיקון הכללי • התבודדות • הקיבוץ באומן • ניגוני ברסלב |  |
| --- | --- |
בקרת זהויות :  NLI: 987007305529805171  PLWABN: 9810634777105606  GND: 134086163  ISNI: 0000 0000 7150 2703  LCCN: n85377602  VIAF: 57821817   WorldCat (עם VIAF): 57821817 
ספר ימי מוהרנ"ת, דפוס ראשון משנת 1876, שההדיר הרב גולדשטיין
חוק

ערך זה עוסק בחוק במערכת המשפטית. אם התכוונתם למשמעות אחרת, ראו .
חוק הוא הוראות בנושא מסוים, המנוסחות בכתב, שנחקקו על ידי הרשות המחוקקת, שהיא חלק ממערכת הממשל במדינה. החוק חל על כלל התושבים במדינה וניתן לאכיפה על ידי הרשות המבצעת של המדינה. חוקים נחקקים על מנת לשמור ולהגן על שלום הציבור ורווחתו, להסדיר את החיים בחברה ואת יחסי החברה-שלטון, וכדי שמוסדות השלטון יוכלו לנהל את המדינה בצורה מיטבית.
בחוק מפורטים איסורים והיתרים בנוגע להתנהגות הפרט וכן חובות וזכויות האזרח. החוק הוא נורמה משפטית מחייבת לדפוסי התנהגות, כללים ויחסים בין-אישיים. כל אדם חייב לציית לחוק (כולל מוסדות השלטון).
כל חוק תקף מרגע שנחקק ואושר על ידי המוסדות השלטוניים ואינו זקוק לאישור או להסכמת מרכיבי החברה על מנת שיהיה תקף. במדינות שונות, יש סמכות למוסד העליון של הרשות השופטת לקבוע שחוק מסוים איננו תקף מסיבות שונות.
החוק מהווה את הבסיס לפעילות השלטון. כמעט שלא התקיימו מצבים היסטוריים, שבהם שלטון חדל מלהתקיים בלא שינוי בחוקים הנוגעים.
ברוב המדינות, פועלים גופים לאכוף ציות לחוק תוך ענישה המוטלת על הפרתו, על ידי הרשות השופטת. שימוש בענישה זו מכונה אכיפת החוק, והוא חוקי ומקובל.
ברוב המדינות ישנם חוקים האוסרים גנבה, רצח ושוד. איסורים אלו והעונשים הנלווים להם מסדירים התנהגות מיטבית מבחינת השלטונות והחברה.
סדר חברתי מבוסס על מערכת החוקים שבחברה, ובציות לחוקים. לולא הייתה קיימת מערכת חוקים הייתה החברה חיה באי-סדר חברתי.
מבחינה משפטית טכנית "חוק" הוא חלק מן הדין. ה"דין" הוא מערכת כלל הנורמות המשפטיות החלות במערכת משפטית מסוימת, וכולל לדוגמה גם את התקדים המחייב, שנקבע על ידי בית המשפט הרלוונטי, או את המנהג המחייב, ושניהם שונים באופן מהותי מן החוק.
תהליך יצירתו של החוק קרוי חקיקה. מקובל עיקרון "Lex specialis" לפיו הוראות של החוק הספציפי גוברים על הוראות החוק הכללי.
התחום העוסק בחוק ובשפיטה מכונה משפטים.